פירוש נוסף ערך זה עוסק בזמר-יוצר אביתר בנאי. אם התכוונתם לאלבום הבכורה הנושא את שמו, ראו אביתר בנאי (אלבום).

בנאי בהופעה בבית גוברין, 2014
אביתר בנאי בהופעה (2014)
**אביתר בנאי** (נולד ב-8 בפברואר 1973, ו' באדר א' ה'תשל"ג) הוא זמר-יוצר ישראלי, זוכה פרס אקו"ם ופרס שר החינוך למפעל חיים. בנאי ידוע בסגנונו המיוחד, בלחניו המורכבים ובמילות שיריו העמוקות העוסקות בנושאים שונים הקשורים בנפש האדם.

ביוגרפיה
--------

### ילדות ושנים ראשונות

אביתר בנאי נולד ב-1973 בבאר שבע וגדל ביישוב עומר. הוא בנם של השופט יצחק בנאי ושל שמחה בנאי, מנהלת בית ספר, ואחיהם של אורנה בנאי, מאיר בנאי ואפרת בנאי. בשנת 1982 הקדיש לו אחיו מאיר את שירו הראשון, "אביתר". בפוסט שכתב בשנת 2020 בפייסבוק ציין בנאי כי הוא היה הרבה לבד בתור ילד: "(...) אני ילד של מפתח בשרשרת גומי על הצוואר. האחים כבר היו גדולים. חוזר מבית ספר בכיתה ג', טבעול ו-MTV. מושיט ידיים לאמא שתרים אותי אבל היא לא יכולה. לא בבית. אחר כך, מגיל 15 חוויות של קשרים ראשונים עם בנות. בגדתי ונבגדתי. תיכון. "החבר הכי טוב שלך בוגד בך עם החברה הראשונה שלך". דופק את הראש בקיר מרוב קנאה וכאב".

בנאי למד במגמת קולנוע בבית הספר התיכון אשל הנשיא בשנים 1987 עד 1991. כמו כן למד פסנתר במשך שמונה שנים. שירת כעורך וידאו בפיקוד הדרום. במהלך שירותו הצבאי כתב תסריט לקומדיה בשם "שש", שהוקרנה מאוחר יותר בערוץ הראשון. בנאי גם ביים את הסרט והלחין את הפסקול.

### תל אביב והאלבום הראשון

 ערך מורחב – **אביתר בנאי (אלבום)**  

לאחר שירותו הצבאי, עבר בנאי לרמת הגולן והתגורר זמן מה בקיבוץ, שם כתב מחזה ופנה לשחקן רמי הויברגר על מנת שיביים אותו. לצורך העבודה על המחזה, עבר בנאי בשנת 1995 להתגורר בתל אביב. אלא שהויברגר ויתר על המחזה, ובנאי נשאר לגור בתל אביב בדירה שכורה.

על הפסנתר בדירה זו כתב והלחין את שירי אלבומו הראשון. כמו כן כתב באותה תקופה מוזיקה להצגה "לוקח את הזמן", שהועלתה בתיאטרון הפרינג' בתל אביב. בנאי החל להופיע עם שירי האלבום הראשון במקומות קטנים ואינטימיים כתיאטרון בית ליסין וצוותא 2, ולאחר מכן קיבל הצעה מהמפיק חיים שמש להקליט אלבום בכורה שיהיה מבוסס על המופע. הוא החל להקליט את שיריו עם חבר ילדות שלו, צח דרורי, ולאחר מכן הצטרפו להפקה אסף אמדורסקי וקורין אלאל, שהפיקו כל אחד שלושה שירים. באלבום השתתפו גם הגיטריסט פיטר רוט, בת זוגו של בנאי באותה התקופה, השחקנית אפרת בן צור, ששרה עמו דואט בשיר "שמתי לי פודרה", ואמו של בנאי, שמחה, שהשתלבה בשיר "שן לידי" בשירת קטע מתוך השיר "שכב בני" של עמנואל הרוסי, בלחנו של שלום חריטונוב מחסידי חב"ד.

האלבום "אביתר בנאי" יצא בשנת 1997, והפתיע רבים כשהפך במהרה להצלחה מסחרית ומכר כ-50,000 עותקים וכך הפך לאלבום פלטינה. בין השירים הבולטים באלבום "מתי נתנשק", "כלום לא עצוב", "יש לי סיכוי" ו"תתחנני אלי". אחרי יציאת האלבום המשיך בנאי להופיע, ובחלק מהמופעים אף שילב נגנית צ'לו. כמו כן השתתף במופע ובאלבום "חברים שרים קורין", בהם ביצע משיריה של קורין אלאל, ובמופע מיוחד משירי יוני רכטר בפסטיבל ישראל. במקביל, הקליט בנאי גרסת כיסוי לשירו של אריאל זילבר "ברוש" עבור הפרויקט "עבודה עברית", והשתתף במופע משירי יונה וולך בשיר "גם הים נסוג" שהלחין למילותיה של וולך. את השיר הקליטה מאוחר יותר אפרת בן צור באלבום הבכורה שלה, "צוללת", בהפקתו של בנאי.

בשנת 2012 יצא האלבום בהוצאה מחודשת בסדרת "סימני דרך", שכללה בנוסף לאלבום דיסק ובו גרסאות מוקדמות לשירים שהופיעו ובו ושני שירים שלא נכנסו לאלבום המקורי, וסרט תיעודי בעקבות האלבום ששודר באותה שנה בערוץ 8 כחלק מהסדרה "האלבומים".

ב-2022 וב-2023, בנאי הופיע עם האלבום במשכן לאמנויות הבמה בתל אביב ובקיסריה לרגל 25 שנים לצאת האלבום. הופעתו בקיסריה יצאה כאלבום הופעה, "בחזרה לאלבום הראשון".

### מצפה רמון ו"שיר טיול"

 ערך מורחב – **שיר טיול**  

לאחר כשנתיים של הופעות, החליט בנאי לצאת לטיול ארוך בהודו ובהרי ההימלאיה, לצורך "הפסקה ומילוי מצברים". על טיול זה אמר בראיון: "(גיליתי) שהעולם גדול, שיש אופציות אחרות. שהאופציה שחייתי בה עד אז היא לא היחידה. שיש עוד עומקים אחרים, שיש נופים אחרים בבריאה. שאם עוצרים להתבונן – אז קורה משהו". בשובו לישראל עבר למצפה רמון, שם עבד עם צח דרורי על אלבומו השני. לצורך הקלטת האלבום בנו השניים אולפן ביתי בדירה ששכרו במצפה רמון. התוצאה הייתה האלבום "שיר טיול", שיצא בשנת 1999, גם הוא בהפקת חיים שמש. האלבום הוא אלבום קונספט מורכב, יצירה שלמה המושפעת ממוזיקה אלקטרונית, ג'אנגל, טראנס ומוזיקה הודית. על עטיפת האלבום מופיעות דמויותיהם המטושטשות של הרב קוק וא"ד גורדון, המייצגים על פי בנאי את שני קצוות הרוחניות הישראלית, הדתית והחילונית.

האלבום "שיר טיול" נכשל מסחרית, וגם סיבוב ההופעות שליווה אותו לא עלה יפה. בעקבות הכישלון, חזר בנאי למופעים קטנים ואינטימיים יותר. בשנת 2000 החל להשתתף כאורח בסיבוב הופעות של עמיר לב, ובעקבותיו יצא לסיבוב הופעות משותף עם לב וערן צור בארצות הברית. כבר במהלך סיבוב ההופעות החל בנאי לעבוד עם לב על מה שיהיה הסינגל הראשון מתוך "עומד על נייר", אלבומו השלישי.

בשנת 2001, יצר בנאי קשר עם המוזיקאי הבריטי רוברט ואייט ממייסדי להקת סופט מאשין, השמיע לו את אלבומו השני וזכה בתגובה נלהבת מאוד (במיוחד בגלל השיר "בראשית"). בנאי הוזמן על ידי ואייט להופיע בפסטיבל מלטדאון שהוא אצר בבריטניה באותה שנה.

ב-2002 כתב את המוזיקה המקורית לסרט חצוצרה בואדי לפי ספרו של סמי מיכאל.

### עומד על נייר

 ערך מורחב – **עומד על נייר**  

בארבע השנים הבאות עבד בנאי על האלבום, אותו הפיק גיל סמטנה. במהלך התקופה הלך והתקרב אל המסורת, שינוי רוחני שהתבטא בתמונה על האלבום השלישי - בה הוא מצולם חבוש כיפה גדולה. בשנת 2004 נישא בנאי. באותה שנה נולד בנו הבכור, ומאוחר יותר נולדו לבני הזוג ארבעה ילדים נוספים. הוא עבר אל דירה חדשה בתל אביב, אשר הגדיר (בתוכניתו של יואב קוטנר) כחלק משינוי אשר מצריכים הנפש ותא המשפחה שהקים. בסוף אותה שנה הוציא את הסינגל "תחרות כלבים", הראשון לאחר שש שנים של שתיקה. בהמשך, בחג פורים 2005, יצא האלבום כולו, עליו כתב בנאי באתרו הרשמי: ""עומד על נייר" הוא מעין סגירת מעגל, ופתיחת מעגל חדש. הוא מסכם עשר שנות עצמאות עבורי ופותח דרך חדשה, של אמונה בחיים, אמונה בעצמי, ויצירה ממקום שלם יותר".

כימים ספורים לאחר הוצאת האלבום "עומד על הנייר" פורסם שבנאי בתהליכים של חזרה בתשובה.

האלבום זכה לביקורות נלהבות ונכנס למקום הראשון במצעדי המכירות מיד עם צאתו. מספר חודשים לאחר מכן, בנובמבר 2005, הגיע האלבום למעמד אלבום זהב. סינגלים נוספים מהאלבום היו "מתנות", "פקק תנועה" ו"שוב אני לבד". עם צאת האלבום חזר בנאי להופיע, הן במקומות אינטימיים והן במקומות גדולים, עם להקת הליווי שניגנה איתו באלבום. האלבום זיכה אותו בפרס אקו"ם להישג השנה למלחין.

בשנת 2006 היה בנאי אחראי על הפקת השירה באלבומה של סיון שביט "וניל", וכן השתתף באלבום בדואט "יפה יותר מיפה". בנובמבר של אותה שנה יצא בנאי לסיבוב הופעות בשם "תן לשינוי לצמוח", במשותף עם הגיטריסט והמפיק המוזיקלי אמיר צורף. ההופעה הראשונה התקיימה בפסטיבל הפסנתר במרכז סוזן דלל, ולאחריה המשיכו השניים להופיע במועדונים ובאולמות רבים ברחבי ישראל. סיבוב ההופעות הסתיים בחנוכה 2007.

בשנת 2007 הפיק בנאי את אלבומו של יונתן רזאל "סך הכל", ואף שר איתו את השיר "ציון". כמו כן הקליט גרסת כיסוי לשיר "חתונה לבנה" עבור האלבום "הדרכים הידועות", אלבום מחווה של אמנים ישראלים שונים לאלבומו של שלום חנוך "חתונה לבנה".

### לילה כיום יאיר

 ערך מורחב – **לילה כיום יאיר**  

בינואר 2008 קיים בנאי שתי הופעות מיוחדות תחת הכותרת "ארבעתנו", בהן חשף את כל שירי אלבומו הבא. באפריל של אותה השנה יצא לסיבוב הופעות חדש בשם "לילה כיום יאיר", כשם האלבום. הסיבוב נגמר בספטמבר 2010. בהופעות האחרונות השתתף הגיטריסט והזמר ארז לב ארי.

ב-16 במרץ 2009 יצא לרדיו סינגל ראשון לקראת האלבום, "אותיות פורחות באוויר", אליו צירף בנאי מכתב ובו הוא מתאר את תהליך כתיבת השירים שירכיבו את האלבום. ב-24 במאי יצא הסינגל השני - "עד מחר". שני השירים זכו להשמעות רבות בתחנות הרדיו, והגיעו לראש מצעדי הפזמונים השונים. גם הסינגלים "אבא", "לילה כיום יאיר" ו"מחיאות כפיים" שיצאו לאחר צאת האלבום זכו להצלחה גדולה.

ב-22 ביוני 2009 יצא לחנויות האלבום המלא, "לילה כיום יאיר", בהפקתו של אמיר צורף. באלבום ניתן לראות את תהליך התקרבותו של בנאי לדת, בשירים כמו "אורייתא" שמספר על ההתחברות שלו עם התורה, בשיר "אבא", שמכוון אל הקב"ה, בשיר הנושא, "לילה כיום יאיר", שמדבר על התמודדות יומיומית והקושי בקיום מצוות, ובשאר שיריו שקטעים רבים מהם לקוחים מספר תהילים או ממגילת שיר השירים.

בעקבות האלבום נבחר בנאי כ"זמר השנה" במצעד הפזמונים העברי השנתי הן של רשת ג' והן של גלגלצ. שלושת הסינגלים הראשונים שיצאו מהאלבום הגיעו לששת המקומות הראשונים במצעד של רשת ג', ובגלגלצ נבחר "עד מחר" כ"שיר השנה". בינואר 2010 הגיע האלבום למעמד אלבום פלטינה.

האלבום "לילה כיום יאיר" זיכה אותו בפרס אקו"ם להישג השנה למלחין.

### יפה כלבנה

האלבום יפה כלבנה. בנאי מצולם על רקע אנדרטת חטיבת הנגב
 ערך מורחב – **יפה כלבנה (אלבום)**  

בנובמבר 2010 יצא בנאי לסיבוב הופעות יחיד בשם "על חבל דק". בחלק מההופעות משתתף אמן כלי ההקשה זוהר פרסקו. בהופעות אלו הציג בנאי שלושה שירים חדשים.

בנובמבר 2011 קיים מופע משותף עם אביב גפן במסגרת פסטיבל הפסנתר. בעקבות הצלחת המופע יצאו הצמד לסיבוב הופעות משותף, לקראתו הוציאו את השיר "יש שמיים מעלי" שנכתב והולחן במשותף.

ביוני 2013 יצא לרדיו הסינגל הראשון לקראת אלבומו הבא של בנאי, "תל אביב". בשיר שולבו מילים מתוך מגילת רות. באוגוסט 2013 יצא לרדיו סינגל שני, "יפה כלבנה". שיר זה זכה להצלחה, כאשר הושמע פעמים רבות בתחנות הרדיו והגיע לראש מצעדי הפזמונים.

האלבום המלא, "יפה כלבנה", יצא באוגוסט 2013. בנאי כתב והלחין את כל שירי האלבום, מלבד לקטע הקולי "שלוש תנועות", על פי לחניהם של הבעל שם טוב, המגיד ממזריטש והאדמו"ר הזקן. את האלבום הפיק אמיר צורף, שגם עיבד את שיריו יחד עם צח דרורי, איתמר דוארי ושניר בלומנקרנץ.

### לשונות של אש

 ערך מורחב – **לשונות של אש**  

ב־8 בפברואר 2016 פרסם בנאי שיר בשם "תמיד לפני הגשם", שכתב והלחין בעצמו ועיבד תמיר מוסקט. השיר יצא ביום ההולדת של בנאי, ולכבוד המאורע הוא ניתן להורדה במתנה באתרו הרשמי.

ב־22 באוגוסט 2016 יצא הסינגל "פרגולה", שלווה בקליפ בבימויו של דורון צברי ובעיבודו של מוסקט.

השיר הגיע למקום ה-27 במצעד השנתי של רשת גימל לשנת תשע"ז. באתרו כתב בנאי על השיר:
"'פרגולה' זה שיר על אחד שתפוס בדברים חיצוניים והוא מת להשתחרר מזה. אני לא בועט בדברים האלה שאני מדבר עליהם בשיר. הדברים האלה הם מתנות מופלאות שאני מודה עליהן מאוד, אני רק מבקש לא להיות תלוי, מבקש לעשות את הדברים ממקום נכון. חופשי, מאמין...".

ב־12 באוקטובר 2016 הועלה ל־YouTube סינגל נוסף בשם "הושענא", שהלחין בנאי על פי מילים מתוך מחזור התפילה של סוכות. את השיר הזה עיבד נאור כרמי. ב־2 בינואר 2017 פרסם בנאי את שם אלבומו המתקרב, "לשונות של אש". האלבום המלא יצא ב־22 בפברואר 2017, וכלל את השירים שפורסמו לפני יציאתו. מחצית משיריו עיבד תמיר מוסקט ומחצית נאור כרמי.

באפריל 2018 הוציא בנאי את השיר "עד האהבה" אותו הפיק אסף אמדורסקי שגם עיבד והשתתף בנגינה.

אביתר בנאי, 2018
### החיים מתחילים לנגן

 ערך מורחב – **החיים מתחילים לנגן**  

ב-10 ביוני 2019 פרסם בנאי את השיר "רחמים". ב-9 בספטמבר 2019 את "מזמור לדוד". ב-19 בנובמבר 2019 את השיר "מכור". כולם בהפקתו של תמיר מוסקט.

ב-14 במרץ 2021 הוציא גרסת כיסוי לשירו של אסף אמדורסקי "כוכב".

האלבום המלא יצא ב־8 ביוני 2021 וכלל את השירים שפורסמו לפני יציאתו. באותו היום יצא גם הקליפ לסינגל "ילדה אישה", אשר כלול באלבום.

ב-2022 וב-2023, בנאי הוציא שני אלבומי הופעה - "Live at TEDER", וב"בחזרה לאלבום הראשון" בו הוא ביצע מחדש את שירי האלבום הראשון שלו.

### עוגן במים

 ערך מורחב – **עוגן במים**  

**עוגן במים** הוא אלבום האולפן השמיני של אביתר בנאי, אשר יצא ב-25 בדצמבר 2023. האלבום כולל גרסאות כיסוי לשירים ישראלים בשילוב קטעי מעבר.

האלבום יצא בעקבות מלחמת חרבות ברזל והוא כולל בין השאר את גרסאות כיסוי ל"שיר ללא שם" של יהודית רביץ ו"מחפש את הכיוון". החל מהשבוע הראשון של המלחמה, בנאי החל לערוך סדרת מפגשי זום בשם "עוגן במים בינתיים" לעוקביו ברשתות החברתיות, בהם היה מנגן ומלמד את פרשת השבוע. במפגשים אלו, היה נוהג בין היתר לבצע גרסאות כיסוי לשירים שבהמשך הוקלטו ונכנסו לאלבום.

אמנותיות
--------

### נושאי שיריה וסגנונם

בנאי הוא יוצר אינדיבידואלי, הכותב בדרך כלל את רוב מילות שיריו בעצמו. בכל אחד משני אלבומיו הראשונים יש רק שיר אחד שלא נכתב על ידי בנאי, ובאלבום השלישי - שלושה מתוך 13. בנאי מייחס חשיבות רבה למילות השירים. שיריו מאופיינים בסגנון כתיבה מיוחד שלא מקפיד על חריזה או על מבנה מובהק של בתים ופזמון חוזר. שיריו עוסקים פעמים רבות בנפש האדם וברעיונות מורכבים שבנאי מבקש להעביר דרך שיריו. הדיסקוגרפיה שלו מהווה גם תיעוד אישי שלו למסע בתחנות חייו הכולל גם התפתלויות ושינויים של אמן, ומדגיש את היותו אדם הנמצא בחיפוש מתמיד. החל מחומרי האלבום הראשון שחושפים בחור צעיר המחובר לעולם הריגשי דרך מסעות החיפוש בהודו, תהליך החזרה בתשובה שלו והשאלות שהעסיקו אותו במהלך ההתקרבות שלו לדת ועד לאיש המשפחה המפויס ובעל האמונה באלבומיו המאוחרים יותר.

שיריו של בנאי מורכבים גם מבחינת המוזיקה ההרמונית המלווה אותם (בעיקר באלבום הראשון), ויש בהם השפעות של מוזיקה קלאסית. בנאי מושפע גם מהמוזיקאים הבריטים רוברט וויאט ורדיוהד, וכן משלמה גרוניך ומאחיו מאיר בנאי. באלבומו האחרון ניכרות גם השפעות של רוק גיטרות ושילובי בס-תופים הדוקים, שלא אפיינו את עבודתו של בנאי בעבר.

יש הרואים בהבדלים שבין אלבומיו כסימנים המעידים על השינויים הרבים אותם עבר בתקופות שבין יציאתם, והעבודה הרבה שהושקעה בהעברת שינויים אלו לחמישה אלבומים בעלי אופי שונה בתכלית. יואב קוטנר כתב עליו שהוא "אמן ומחפש אמיתי, שאינו מוכן לחזור על איזושהי מתכונת כדי להצליח".

### השפעה

הרצועה החמישית מתוך אלבום האולפן השלישי של הזמר חנן בן ארי, "אביתר", הוקדשה לאביתר בנאי ומתארת את יחסי הקנאה ההדדיים בין בן ארי כדתי מלידה, ובנאי כמי שחזר בתשובה בבגרותו.

גרפיטי בירושלים המתייחס לשירו של בנאי ״תיאטרון רוסי״ בו התהפכו לשונות הדיבור.
### הכרה

באוקטובר 2018 הודיע שר החינוך נפתלי בנט כי בנאי יקבל פרס מפעל חיים לתרבות יהודית-ישראלית.

חיים אישיים
-----------

בנאי נשוי לרות, לזוג חמישה ילדים. רות נולדה בדנמרק בשנת 1975. השניים נפגשו לראשונה במהלך הופעה של בנאי בניו יורק ולאחר כשנתיים, במהלכן בנאי חזר בתשובה וגם רות עברה תהליך, נפגשו שוב. רות התגיירה, נישאה לבנאי וכיום הם גרים בירושלים עם חמשת ילדיהם: ארבעה בנים ובת, בשכונת רמות. בנאי שיתף בעבר על היצירה שלו שנולדה מפרידות ומשברים אישיים שעבר, ובפוסט שהעלה בפייסבוק שלו כתב על תקופת טרום ההיכרות שלו עם אישתו רות, דרך תקופת החברות שלהם, החתונה, ועד היום כזוג הורים החובקים חמישה ילדים: "ב-2003, ט"ו באב, ב-5 בבוקר, לפני בדיוק 17 שנה. חיכיתי עם שקית ליקריץ' שחור ועם בקבוק יין אדום. ביציאה של הנוסעים בשדה התעופה היא יצאה עם קסקט וטי שירט ירוקה. הכי יפה בעולם. רות. הכרנו לרגע בניו יורק ועכשיו היא באה לבקר אותי בארץ. עשינו "לחיים" באוטו. הגענו לדירה שלי. אכלנו שוקולד מ"וארגאס" בסוהו והלכנו לישון. גם עכשיו כשאני כותב את השורות האלה, היא ישנה לידי. ט"ו באב. 17 שנה אחרי. בחדרים ישנים חמישה ילדים. אנחנו מתקרבים לחמישים. נס, כל יום מחדש (...)".

אילן יוחסין
-----------

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  | רחמים |   | כאנום |
|   |   |
|  |  |  |  |  |  |  |  |  |  |  |  |  |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |
|  |  |  |  |  |  |  |  |  |  |  |  | אברהם |   | יצחק |   | יעקב |   | ראובן |
|
|  |  |  |  |  |  |  |  |  |  |  |  |  |  |  |  |  |  |  |  |  |   |   |
|
|  |  |  |  |  |  |  |  |  |  |  |  |  |  |  |  |  |  |  |  | אליהו יעקב בנא |
|
|  |  |  |  |  |  |  |  |  |  |  |  |  |  |  |  |  |  |  |  |  |   |   |
|
|  |  |  |  |  |  |  |  |  |  |  |  |  |  |  |  | בכורה מלכה שבתאי |   | מאיר אליהו |
|   |   |
|  |  |  |  |  |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|  |  |  |  |  |   |   |  |  |  |   |   | שמואל |   | עליזה |  |  |  |  |   |   | חיים בנאי |   | אביגיל |  |  |  |  |   |   |  |  |  |  |  |  |  |  |   |   |
|   |
|   |   |   |   |   |   |   |  |  |  |   |   |  |  |  |  |  |  |  |  |  |  |  |   |   |  |  |  |  |  |  |  |  |  |  |  |   |   |  |  |  |  |  |  |  |  |   |   |
|
| מרים |   | יעקב בנאי |   | יצחק בנאי |   | שמחה |   | דפנה ביור לוי |   | גברי בנאי |   | אורנה שק |   | אביבה |   | יוסי בנאי |   | אילנה |  |   | אברהם |
|   |   |   |   |   |   |   |   |   |   |   |
|  |  |  |   |   |  |  |  |   |   |   |   |   |   |   |   |   |   |   |   |  |  |  |   |   |  |  |  |   |   |  |  |  |  |  |  |  |  |  |  |  |   |   |  |  |  |  |  |  |   |   |
|   |   |   |   |   |   |   |   |   |   |   |
|   |   | אהוד בנאי |   | מאיר בנאי |   | אורנה בנאי |   | אביתר בנאי |   | בעז בנאי |   | אורי בנאי |   | לני שחף |   | אורלי זילברשץ |   | יובל בנאי |   | עמליה רוזנבלום |   | שמואל בנאי |  |
|   |   |   |   |
|  |  |  |  |  |  |  |   |   |  |  |  |   |   |  |  |  |  |  |  |  |  |  |  |  |  |  |  |  |  |  |  |  |  |  |   |   |
|
|  |  |  |  |  |  | נועם בנאי |  | אמיר בנאי |  |  |  |  |  |  |  |  |  |  |  |  |  |  |  |  |  |  |  | אלישע בנאי |
|

דיסקוגרפיה
----------

* אביתר בנאי (1997) - אלבום פלטינה
* שיר טיול (1999)
* עומד על נייר (2005) - אלבום זהב
* לילה כיום יאיר (2009) - אלבום פלטינה
* יפה כלבנה (2013)
* לשונות של אש (2017)
* החיים מתחילים לנגן (2021)
* Live at TEDER ‏(2022)
* בחזרה לאלבום הראשון (2023)
* עוגן במים (2023)

### הקלטות נוספות בהן השתתף

* חברים שרים קורין (קורין אלאל, 1998)
* עבודה עברית (אמנים שונים, 1998)
* מנועים שקטים (אסף אמדורסקי, 1999)
* הופעה חיה בבארבי (עמיר לב, 2000)
* צוללת (אפרת בן צור, 2001)
* לייב (אסף אמדורסקי, 2001)
* "כולם יורים עליי" (מתוך פרויקט "עוד מעט נהפוך לשיר" של גלי צה"ל, 2002)
* האקוסטי (מאיר בנאי, 2002)
* אבל כולם (אושיק לוי, 2003)
* סימנים (משירי מירון ח. איזקסון, 2004)
* בכל פעם שאני מנגן - המיטב (יוני רכטר, 2005)
* 30 (שגיא צורף ואלעד כהן, 2006)
* וניל (סיון שביט, 2006)
* "איש דרור" (מתוך פרויקט "עוד מעט נהפוך לשיר" של גלי צה"ל, 2006)
* "מאחורי השמש" (שיר הנושא של הסרט "הדברים שמאחורי השמש", 2007)
* סך הכל (יונתן רזאל, 2007)
* "חתונה לבנה" (מתוך "הדרכים הידועות" - אלבום מחווה ל"חתונה לבנה" של שלום חנוך, 2007)
* אהבת איש הפח (בעז בנאי, 2008)
* עד הסוף (רוי אדרי, 2008)
* שירה חדשה (הלב והמעיין, 2010)
* געגוע לכאן (דניאל זמיר, 2010)
* פסיפס (אביב גפן, 2012)
* צמאה 1 - שרים מניגוני הרבי מלובביץ (אמנים שונים, 2015)
* צמאה 2 - שרים מניגוני בעל התניא (אמנים שונים, 2015)
* צמאה 3 - שרים מניגוני חב"ד לתהילים (אמנים שונים, 2016)
* צמאה 4 - שרים תפילה (מבחר אמנים, 2017)
* אני כאן (עם אהוד בנאי, 2018)
* צו השעה - שלח לי מלאך

* ואפילו בהסתרה (עם ברי סחרוף), 2022 (פסקול הסדרה ״ריקוד האש״)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אביתר בנאי** |
| ויקישיתוף תמונות ומדיה בוויקישיתוף: **אביתר בנאי** |

* אתר האינטרנט הרשמי של אביתר בנאי
* אביתר בנאי, ברשת החברתית פייסבוק

* אביתר בנאי, ברשת החברתית אינסטגרם

* אביתר בנאי, סרטונים בערוץ היוטיוב

* אביתר בנאי, באתר שירונט

* אביתר בנאי, באתר ספוטיפיי

* אביתר בנאי, באתר MusicBrainz (באנגלית)

* אביתר בנאי, באתר Yandex.Music (ברוסית)

* אביתר בנאי, באתר Discogs (באנגלית)

* אביתר בנאי, באתר Tab4u

* אביתר בנאי, באתר סטריאו ומונו

* אביתר בנאי, באתר בנדקמפ

* אביתר בנאי, באתר MOOMA (בארכיון האינטרנט)
* תימורה לסינגר, יש לו אלוהים, באתר ynet, 25 ביוני 2009
* דודו כהן, מוזר לכולם, זר לעצמי: ראיון בלעדי עם אביתר בנאי, בבלוג של דודו כהן, 5 בספטמבר 2009
* גל אוחובסקי, פותח ת'לב, באתר nrg‏, 14 בספטמבר 2009
* בן שלו, עכבר העיר אונליין, אביתר בנאי: חיפש מחצלות ומצא מלוכה, באתר הארץ, 11 בפברואר 2010
* גיא טנא, נקודת שיא בזינוק של בנאי, באתר גל"צ, 20 באוגוסט 2013
* סער גמזו, קול הקמפוס, אביתר בנאי על אלוהים, אהבה ותרבות, באתר הארץ, 28 בינואר 2014
* שי סגל, אביתר בנאי כמעט מצליח לעמוד במשימה שהוא לקח על עצמו, באתר טיים אאוט, 1 במרץ 2017
* מתנות מכולם, באתר וואלה!‏, 8 בפברואר 2023
* אביתר בנאי, דף שער בספרייה הלאומית

הערות שוליים
------------

1. ↑  אמנון רבי, בא הביתה, חדשות, 18 בפברואר 1988
2. ↑  מוטי רוזנבלום, יוסי וגברי ומאיר הקטן, מעריב, 23 במאי 1983
3. 1 2  ריגש את הרשת: אביתר בנאי בפוסט חושפני במיוחד, באתר "סרוגים", 4 באוגוסט 2020
4. ↑  דודו כהן, מוזר לכולם, זר לעצמי: ראיון בלעדי עם אביתר בנאי, בבלוג "הפואטיקה של הפופ"
5. ↑  נילי ברקן, ‏הרגש שלא נגמר, האומץ, באתר גלובס, 25 בנובמבר 1999
6. ↑  קוטנר רוק.נט: רוברט ווייט, יואב קוטנר, 4 בנובמבר 2010
7. ↑  נילי ברקן, ‏החצוצרה שהתיישנה, באתר גלובס, 1 בספטמבר 2002
8. ↑  גידי אביבי, אין דרך חזרה, באתר הארץ, 26 בינואר 2005
9. ↑  אביתר בנאי חוזר בתשובה ומתחתן, באתר וואלה!‏, 18 במרץ 2004
10. ↑  לינוי משעלי, ‏לכבוד יום הולדתו: 10 דברים שלא ידעתם על אביתר בנאי, באתר "סרוגים", 8 בפברואר 2021
11. ↑  סיון רהב-מאיר, ‏אביתר בנאי פורח באויר, באתר ‏מאקו‏, 11 ביולי 2009
12. ↑  ביקורות:  
לא מפחד מהפחד, באתר גלובס, 28 במרץ 2005  
מיכל פלטי, עכשיו אני לומד למצוא, באתר הארץ, 25 במרץ 2005  
מרב יודילוביץ', החיים על מטוטלת, באתר ynet, 25 במרץ 2005
13. ↑  תמר סוקניק, הופעה לציון אלבום זהב לאביתר בנאי, באתר הארץ, 18 בדצמבר 2005
14. ↑  רייכל חוגג, באתר גלובס, 20 בדצמבר 2005
15. ↑  בן שלו, האמת לא ברחה - אביתר בנאי ואמיר צורף בפסטיבל הפסנתר, באתר הארץ, 1 בנובמבר 2006
16. ↑  רחל רבקינד, ‏קסם מהלך, באתר גלובס, 10 בינואר 2007  
אסף כהן, עכבר העיר, אביתר בנאי שר אל השמש, באתר הארץ, 6 באפריל 2007
17. ↑  תמר סוקניק, חוזרים ל"חתונה לבנה", באתר הארץ, 4 בנובמבר 2007
18. ↑  אור ברנע, אביתר בנאי בוחר בחיים, באתר ynet, 16 במרץ 2009
19. ↑  נויה כוכבי, אלבומו הרביעי של אביתר בנאי, "לילה כיום יאיר", ייצא השבוע, באתר הארץ, 22 ביוני 2009
20. ↑  ביקורות:  
בן שלו, אמונה לבדה לא תספיק, באתר הארץ, 8 ביולי 2009  
דודו כהן, ביקורת אלבום: אביתר בנאי – "לילה כיום יאיר", בבלוג "הפואטיקה של הפופ"
21. ↑  אור ברנע, הוכרזו הזוכים בפרסי אקו"ם, באתר ynet, 18 בינואר 2010
22. ↑  ynet, כך זה נראה: אביב גפן ואביתר בנאי על הבמה, באתר ynet, 28 בנובמבר 2011
23. ↑  עכבר העיר, מפגש פסגה: אביב גפן ואביתר בנאי בשיר משותף, באתר הארץ, 31 במאי 2012
24. ↑  אתר למנויים בלבד בן שלו, הסיוט הגדול של אביתר בנאי, באתר הארץ, 22 ביוני 2013
25. ↑  ביקורות:  
יקי הפשטיין, "יפה כלבנה": אביתר בנאי מוציא את השלדים מהארון, באתר nrg‏, 23 באוגוסט 2013  
בן שלו, אביתר בנאי מקבל את החטא, באתר הארץ, 3 בספטמבר 2013
26. ↑  'תמיד לפני הגשם' להורדה במתנה, אתר האינטרנט של בנאי
27. ↑  ""פרגולה": שיר חדש לאביתר בנאי". *mako*. 2016-08-22. נבדק ב-2017-01-02.
28. ↑  אביתר כותב על השיר, אביתר בנאי - האתר הרשמי
29. ↑  אמיר שוורץ, האלבום החדש של אביתר בנאי הוא גם הכי משפחתי שלו, באתר ynet, 9 ביוני 2021
30. ↑  עינת ויינבוים, בכל חמישי מאז המלחמה, אביתר בנאי מנגן ומלמד בלייב. וזה פשוט מפעים, באתר "את", 22 בנובמבר 2023
31. ↑  אליסף דעואל, שבעה אלבומים יפהפיים, אבל אחד נשגב מכולם: אביתר בנאי חוגג 50, באתר ynet, 8 בפברואר 2023
32. ↑  *אביתר בנאי - תתחנני אלי*, נבדק ב-2024-03-21
33. ↑  אמיר שוורץ, אלבומו החדש של חנן בן ארי הוא היצירה החשובה ביותר שלו עד היום, באתר ynet, 13 ביוני 2023
34. ↑  נדב מנוחין‏, חשופים ואבודים מתמיד: הפלונטר של חנן בן ארי ויסמין מועלם, באתר וואלה!‏, 16 ביוני 2023
35. ↑   חנן בן ארי - אביתר | Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 01:29)
36. ↑  פרס מפעל חיים לתרבות יהודית-ישראלית יוענק לאביתר בנאי, באתר דבר העובדים בארץ ישראל, 23 באוקטובר 2018
37. ↑  גיא פינס, זה היה בניו יורק, היא הייתה דנית עם כובע מהסרטים ואני הייתי, שיכור: אביתר בנאי מספר איך הכיר את רות אשתו
38. ↑  רות בנאי בראיון מיוחד ל'כיפה': "היה לי ברור שאני יהודיה ממעמד הר סיני", באתר כיפה, ‏2017-07-12
39. ↑  ירדן אבני, צעקה של חוסר משמעות - 25 שנים לאלבום הבכורה של אביתר בנאי, באתר KZradio רדיו הקצה, ‏2022-07-28

| אביתר בנאי |
| --- |
| דיסקוגרפיה |
| אלבומי אולפן | "אביתר בנאי" (1997) • "שיר טיול" (1999) • "עומד על נייר" (2005) • "לילה כיום יאיר" (2009) • "יפה כלבנה" (2013) • "לשונות של אש" (2017) • "החיים מתחילים לנגן" (2021) • "עוגן במים" (2023) |
| אלבומי הופעה | "Live at TEDER" ‏(2022) • "בחזרה לאלבום הראשון" (2023) |
| סינגלים | "תחרות כלבים" • "עד מחר" • "אבא" • "יפה כלבנה" |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007460697305171
* ISNI: 0000 0000 4543 433X
* LCCN: no2008021651
* MusicBrainz: f0bdaa19-6f9f-42f3-b392-7782b24725b5
* VIAF: 12108496
* WorldCat: lccn-no2008021651

 |